laion/Wikipedia-Exotic huggingface dataset:
טרולים מסביב לעולם

טרולים מסביב לעולם (באנגלית: Trolls World Tour) הוא סרט קומי מוזיקלי אמריקאי בהנפשה ממוחשבת המבוסס על בובות הטרולים מאת תומאס דאם. הסרט מהווה המשך לסרט "טרולים" משנת 2016, ולסדרת האנימציה "טרולים: ממשיכים לרקוד!" משנת 2018. הסרט הופק על ידי חברת דרימוורקס הנפשה ובוים על ידי דייוויד פ. סמית' ווולט דורן. את הדמויות מדבבים אנה קנדריק, ג'סטין טימברלייק, אוזי אוסבורן, רייצ'ל בלום, ראסל בראנד, ג'יימס קורדן, אנדרסון פאאק, ג'ורג' קלינטון, מרי ג'יי בלייג', קלי קלרקסון, סם רוקוול, גוון סטפאני, איקונה פופ, רון פאנצ'ס, קונאל נייאר, ג'יימי דורנן, ג'יי באלווין וקינן תומפסון. הסרט שוחרר לאקרנים בארצות הברית ב-10 באפריל 2020. בעקבות התפרצות נגיף הקורונה בארצות הברית הוחלט כי הסרט יופץ גם ב-VOD באותו התאריך. הסרט עלה לאקרנים בישראל ב-27 במאי 2021, בדיבוב לעברית. מספר חודשים לפני עלייתו לאקרנים בישראל, חלק מהגרסה בעברית של השיר "Just Sing" שוחרר באופן רשמי על ידי דרימוורקס. לאחר שחרור הסרט, הופקה סדרת אנימציה בשם "Trolls: TrollsTopia" (אנ'), המהווה המשך ישיר לסרט, ששוחררה בנובמבר 2020 לשירותי הסטרימינג הולו ו-Peacock. הסדרה חודשה לעונה שנייה שעלתה ב-2021. ב-17 בנובמבר 2023 יצא לאקרנים סרט המשך בשם "טרולים 3: הקול טוב". 4 שנים לאחר אירועי הסרט הראשון, פופי (אנה קנדריק) ובראנץ' (ג'סטין טימברלייק) מגלים שהם אחד משישה סגנונות אשר נמצאות בשש ארצות שונות, כל אחת מהן ישנו סוג מוזיקה שונה: מוזיקת פופ, פאנק (Funk), מוזיקה קלאסית, טכנו, קאנטרי ורוק. חברה בממלכת הארד-רוק, המלכה בארב (רייצ'ל בלום), אשר התגייסה על ידי המלך טראש (אוזי אוסבורן), רוצה להרוס את כל סגנונות המוזיקה ולשלוט בעולם הרוק. כאשר גורל העולם נמצא בסכנה, פופי ובראנץ' יחד עם חבריהם - ביגי (ג'יימס קורדן), שאניל, סאטין (איקונה פופ), קופר (רון פאנצ'ס), די.ג'יי. סוקי (גוון סטפאני) ואיש היהלומים (קונאל נייאר) - יצאו למסע ברחבי העולם על מנת לאחד את כל הטרולים נגד בארב, אשר זוממת להשמיד את כולם. מדיה וקבצים בנושא טרולים מסביב לעולם בוויקישיתוף אתר האינטרנט הרשמי של טרולים מסביב לעולם טרולים מסביב לעולם, ברשת החברתית פייסבוק טרולים מסביב לעולם, ברשת החברתית אקס (טוויטר) טרולים מסביב לעולם, ברשת החברתית אינסטגרם "טרולים מסביב לעולם", במסד הנתונים הקולנועיים IMDb (באנגלית) "טרולים מסביב לעולם", באתר AllMovie (באנגלית) "טרולים מסביב לעולם", באתר Rotten Tomatoes (באנגלית) "טרולים מסביב לעולם", באתר Box Office Mojo (באנגלית) "טרולים מסביב לעולם", באתר Metacritic (באנגלית) "טרולים מסביב לעולם", במסד הנתונים הקולנועיים KinoPoisk (ברוסית) טרולים מסביב לעולם, במיזם "אישים" לתיעוד היצירה הישראלית "Just Sing" in 39 Languages | TROLLS WORLD TOUR, נבדק ב-2022-11-26
יולנטה סניידר-קבאו

יולנטה סניידר-קבאו (בהולנדית: Yolanthe Sneijder-Cabau; נולדה ב-19 במרץ 1985) היא שחקנית, דוגמנית ומנחת טלוויזיה ספרדייה-הולנדית. קבאו נולדה באיביזה לאם הולנדית ואב ספרדי, אביה היה יזם שבבעלותו מספר מסעדות וברים, לאחר שאביה חווה משבר כלכלי היא חוותה אלימות במשפחה וכתוצאה מכך אמה חזרה עם ילדיה להולנד מולדתה. לאחר שסיימה את בית הספר היא החליטה להתחיל בקריירת משחק והופיעה במספר הפקות. היא אחת המייסדות של הארגון "Stop Kindermisbruik" הפועל לצמצום התופעה של התעללות מינית בילדים במדינות המתפתחות. היא הייתה נשואה לכדורגלן וסלי סניידר ויש לה בן, בעקבות כך היא גם השתתפה בגרסה ההולנדית של נשות הכדורגלנים. ב-2019 הם נפרדו. בין 2005–2008 הופיעה בתפקיד משני באופרת הסבון "Onderweg naar morgen". ב-2006 שיחקה בסרט הקצר "Turkse chick" שהיה מועמד לפרס "Gouden Kalf" (עגל הזהב), המקביל ההולנדי לפרס האוסקר, הסרט הכיל מספר סצינות מיניות שלאחר מכן הצהירה שהיא מתחרטת עליהן. ב-2006, 2007 ו-2009 נבחרה ל"הולנדית הסקסית ביותר" על ידי מגזין הגברים "FHM". ב-2009 ו-2010 הציגה את הניקוד של הולנד באירוויזיון. ב-2010 ו-2011 הנחתה את פסטיבל השירים של הולנד, בו הזוכה מייצג את הולנד באירוויזיון. ב-2013 שיחקה בסרט רווח וכאב. ב-2015 הופיעה בסרט "Kidnapping Freddy Heineken" עם אנתוני הופקינס. מדיה וקבצים בנושא יולנטה סניידר-קבאו בוויקישיתוף יולנטה סניידר-קבאו, במסד הנתונים הקולנועיים IMDb (באנגלית) הביוגרפיה שלה The Facts on Yolanthe Sneijder-Cabau, Wesley Sneijder’s Stunning Wife, OppaSportsBet - Sports News & Tips Online, ‏2018-09-10 (באנגלית) (ארכיון) https://eurovision.tv/story/dutch-tune-in-for-nationaal-songfestival-2011-tonight Privacy settings, myprivacy.dpgmedia.net
סטטירה

סטטירה או סתאתירה הוא שם של מספר מלכות אחמניות שהיו באזור פרס העתיקה האם התכוונתם ל... סטטירה הראשונה – (נפטרה ספטמבר 331 לפנה"ס) אשתו ואחותו של דריווש השלישי סטטירה השנייה – ידועה לעיתים גם בשם ברסינה‏; 340/339 לפנה"ס – 323 לפנה"ס) בתו של דריווש השלישי, ושל סטטירה הראשונה. סתאתירה – (נפטרה בסביבות 400 לפנה"ס), אשתו של המלך ארתחששתא השני.
ג'ורדן היל

ג'ורדן קרייג היל (באנגלית: Jordan Craig Hill; נולד ב-27 ביולי 1987) הוא כדורסלן עבר אמריקאי, אשר שיחק באופן פעיל בין השנים 2009–2017. בן דודו של הכדורסלן טרבור בוקר. היל נולד בעיר ניוברי שעל יד קולומביה בקרוליינה הדרומית, ובגיל 3 נפטרה אמו מסרטן השד. בנעוריו, הוריו של אחד מחבריו לכיתה מונו כאפוטרופוסים הרשמיים שלו. בשנת 2006 הצטרף לאוניברסיטת אריזונה, יחד עם צ'ייס באדינגר, ושיחק בקבוצת הכדורסל שלה תחת המאמן חבר היכל התהילה לוט אולסון בעונת הפרישה שלו. בעונתו השלישית והאחרונה באוניברסיטה, 2008/2009, רשם היל ממוצעים של 18.3 נקודות ו-11.0 ריבאונדים למשחק, ונבחר הן לחמישיית העונה והן לחמישיית ההגנה של העונה במחוז ה-Pac-10. באותה עונה הודחה אריזונה מטורניר אליפות המכללות בשלב שמינית הגמר, לאחר שהובסה מול אוניברסיטת לואיוויל בתוצאה 64–103. בדראפט ה-NBA‏ 2009 נלקח היל בבחירה השמינית, על ידי ניו יורק ניקס. ב-24 משחקיו עם הניקס קלע 4.0 נקודות בממוצע למשחק. בפברואר 2010, לאחר כחצי עונה בניו יורק, הועבר ליוסטון רוקטס במסגרת טרייד בין שלוש קבוצות (עם סקרמנטו), בו עבר טרייסי מקגריידי לניקס. בתקופתו עם הרוקטס שימש היל כמחליפם מהספסל של לואיס סקולה וצ'אק הייז, ורשם ממוצעים של 5.6 נקודות ו-4.5 ריבאונדים למשחק. במרץ 2012, לקראת סיומה של עונת 2011/2012, נשלח בטרייד ללוס אנג'לס לייקרס בתמורה לדרק פישר ובחירת דראפט עתידית. בינואר 2013 נפצע היל בירך רגלו הימנית, ונאלץ לעבור ניתוח אשר השבית אותו ממשחק עד לסיום העונה. בעונת 2014/2015 רשם שיאי קריירה של 12.0 נקודות ו-7.9 ריבאונדים בממוצע למשחק, אך הלייקרס סיימו את העונה במקום ה-14 באזור המערבי (מתוך 15), עם מאזן הניצחונות הנמוך בתולדות המועדון, 21–61 (25.6%). בקיץ 2015 חתם על חוזה באינדיאנה פייסרס, ובעונתו היחידה בקבוצה קלע 8.8 נקודות בממוצע למשחק. בעונת 2016/2017 שיחק עבור מינסוטה טימברוולבס, אך לאורך העונה שותף בשבעה משחקים בלבד. ביוני 2017 שוחרר מהקבוצה, ומאז לא שב לשחק. מדיה וקבצים בנושא ג'ורדן היל בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN שחקן ה"התאוששות" של הדראפט, באתר oklahoman.com,‏ 17 ביוני 2009 סטטיסטיקות המכללות של היל, באתר sports-reference.com סטטיסטיקות המשחק בין אריזונה ללואיוויל, באתר sports-reference.com רשימת הנבחרים בדראפט 2009, באתר basketball-reference.com מקגריידי נשלח לניקס במסגרת טרייד משולש, באתר ESPN,‏ 18 בפברואר 2010 היל נשלח בטרייד ללייקרס, באתר bleacherreport.com,‏ 15 במרץ 2012 היל יחמיץ את המשך העונה בעקבות ניתוח בירך, באתר bleacherreport.com,‏ 12 בינואר 2013 היל חותם על חוזה באינדיאנה, באתר הקבוצה, 14 ביולי 2015 מינסוטה משחררת את היל, באתר הקבוצה, 26 ביוני 2017
יחסי סין–שווייץ

יחסי סין–שווייץ הם היחסים הדיפלומטיים הרשמיים שבין הרפובליקה העממית של סין לבין הקונפדרציה השווייצרית. בין הרפובליקה העממית של סין לבין הקונפדרציה השווייצרית מתקיימים יחסים דיפלומטיים רשמיים ומלאים. על פי משרד החוץ של שווייץ, היחסים הדיפלומטיים הרשמיים שבין הרפובליקה העממית של סין לבין הקונפדרציה השווייצרית הם יחסים דיפלומטיים חמים במיוחד, אשר התחממו עוד יותר במהלך המאה העשרים ואחת. הקשר הרשמי הראשון בין סין לשווייץ התרחש בשנת 1906. אמנה של ידידות בין שתי המדינות נחתמה בשנת 1918 והפכה את יחסי הרפובליקה הסינית–שווייץ ליחסים דיפלומטיים רשמיים. שווייץ הכירה בעצמאותה של הרפובליקה העממית של סין ב-17 בינואר 1950, והייתה אחת מהמדינות המערביות הראשונות לעשות כן. כאשר הכירה שווייץ ברפובליקה העממית של סין, היא חדלה דה פקטו מהכרה ברפובליקה הסינית (החולשת על שטח טאיוואן דהיום). הקשרים הראשונים שבין הרפובליקה העממית של סין לבין שווייץ היו קשרים קרירים עקב המלחמה הקרה ואי סדר פוליטי בסין עצמה. מאז שהוציא לפועל דנג שיאופינג את "מדיניות הדלת הפתוחה" בשנת 1979, החלו היחסים הדיפלומטיים בין שווייץ לסין בהתפתחות. בשנת 2015 חגגו שתי המדינות 65 שנים ליחסיהן הדיפלומטיים. החל משנת 2010, הרפובליקה העממית של סין היא שותפת הסחר הגדולה ביותר של שווייץ ביבשת אסיה והשלישית בגודלה בעולם אחרי האיחוד האירופי וארצות הברית. הסכם סחר חופשי דו-צדדי בין שתי המדינות נחתם בבייג'ינג בשנת 2013 ונכנס לתוקפו ב-1 ביולי 2014. ההסכם כולל הסכמות על סחר בטובין ושירותים הניתנים לאזרחי שתי המדינות במדינה השנייה. שווייץ וסין מקיימות דיאלוג כלכלי באופן סדיר החל משנת 2007. בנוסף, נחתם מזכר הבנות בין הבנק הבינלאומי הסיני לבין מחלקת המדינה לסחר בינלאומי של שווייץ בברן בחודש מאי 2013. על פי הלשכה השווייצרית המרכזית לסטטיסטיקה, בסוף שנת 2018 התגוררו ברפובליקה העממית של סין (כאשר הונג קונג נכללת), שלושת אלפים שלוש מאות חמישים ושלושה אזרחים שווייצרים. שווייץ מיוצגת בסין בדרג השגרירות באמצעות שגרירות רשמית שהיא מחזיקה בבייג'ינג, בירת המדינה. שווייץ מיוצגת בסין גם בדרג הקונסולרי באמצעות שלוש קונסוליות רשמיות שהיא מחזיקה בערים: צ'נגדו, גואנגג'ואו, ושנגחאי. סין מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. סין מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בציריך. חזית מבנה השגרירות הסינית בברן, בירת שווייץ. מדיה וקבצים בנושא יחסי סין–שווייץ בוויקישיתוף Bilateral relations Switzerland–China, אתר משרד החוץ של שווייץ EMBASSY OF SWITZERLAND IN BEIJING, CHINA CONSULATE GENERAL OF SWITZERLAND IN CHENGDU, CHINA CONSULATE GENERAL OF SWITZERLAND IN GUANGZHOU, CHINA CONSULATE GENERAL OF SWITZERLAND IN SHANGHAI, CHINA EMBASSY OF CHINA IN BERN, SWITZERLAND CONSULATE GENERAL OF CHINA IN ZURICH, SWITZERLAND
רה-פולריזציה מוקדמת שפירה

רה-פולריזציה מוקדמת שפירה (באנגלית: Benign early repolarization -‏ BER), מכונה לעיתים רק רה-פולריזציה מוקדמת או High-take off, היא ממצא אלקטרוקרדיוגרפי הנחשב לשפיר - כלומר אינו מעיד על פתולוגיה לבבית כלשהי. התופעה מאובחנת על בסיס עלייה של מקטע ST הדומה לעלייה המתרחשת בעת אוטם שריר הלב (STEMI). המנגנון הפיזיולוגי הגורם לתבנית זו בא.ק.ג. אינו ברור לחלוטין. על אף שרה-פולריזציה מוקדמת נחשבת לשינוי שפיר בא.ק.ג., מחקרים שבוצעו בשנים 2008–2009 מצאו קשר קטן בין רה-פולריזציה מוקדמת שנראית בקיר התחתון או הלטרלי של הלב, לבין דום לב פתאומי כתוצאה מהפרעת קצב לב מסוג פרפור חדרים. קשר זה נמצא בעיקר בחולים עם היסטוריה של התעלפויות או עם היסטוריה משפחתית של דום לב פתאומי. רה-פולריזציה מוקדמת קיימת בכ-1–2 אחוזים מהאוכלוסייה והיא נפוצה יותר בגברים, מבוגרים צעירים, אפריקאים, אפרו-אמריקאים ואתלטים. רה פולריזציה מוקדמת נצפתה אצל כ-10–15 אחוזים מהחולים שהגיעו לחדר המיון עם תלונה על כאבים בחזה. שכיחותה של התופעה יורדת עם התקדמות הגיל, כאשר ב-30 אחוזים מהמקרים חלה חזרה של מקטע ST לגובהו התקין במשך השנים. רה-פולריזציה מוקדמת נדירה יחסית באנשים מעל גיל 70. עליית מקטע ST של לרוב עד 2 מילימטרים בלידי החזה (בעיקר בלידים V2-V5) ועד חצי מילימטר בלידי הגפיים. לרוב עלייה שלא תעלה על 25 אחוזים מגובה גל ה-T. עליית מקטע ST קעורה כלפי מעלה, זאת לעומת עליית ST כחלק מאוטם שריר הלב, שתהיה לרוב קמורה כלפי מטה. גלי T א-סימטריים, כאשר חלקו היורד של גל ה-T תלול יותר מחלקו העולה. גלי ה-T זהים בכיוונם לכיוונו של מכלול QRS. סוג של חריץ המופיע בתוך מקטע ST, בעיקר בליד V4. ללא שינויים רציפרוקליים ("תמונת מראה") בקירות הלב המנוגדים וללא שינוי בגובה מקטע ST לאורך זמן. העלייה במקטע ST עשויה להיות משמעותית יותר כאשר קצב הלב הוא איטי ומתונה יותר כאשר קצב הלב הוא מהיר. מדיה וקבצים בנושא רה-פולריזציה מוקדמת שפירה בוויקישיתוף ‏ The journal of emergency medicine - Electrocardiographic manifestations: benign early repolarization ‏ Clinical Aspects of the Early Repolarization Syndrome: A 2011 Update ‏ Benign Early Repolarisation - Life in the Fast Lane הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
משאלה (אלבום)

משאלה הוא אלבומו החמישי של הזמר בועז שרעבי, שיצא לראשונה לחנויות בפברואר 1987. האלבום הופק והופץ על ידי חברת "הד ארצי", עם הפקה מוזיקלית ועיבודים של ירון בכר, כאשר את רוב השירים כתב הפזמונאי אהוד מנור. האלבום כלל להיטים רבים כגון חידוש לשיר "ברית עולם" ושירים שהלחין שרעבי בעצמו, ביניהם: "לשיר איתך" (דואט עם אלילתו של שרעבי, שושנה דמארי) אשר הגיע למקום ה-22 במצעד הפזמונים השנתי תשמ"ז (1987), "הלוואי" שעמו השתתף בקדם אירוויזיון של 1986 (הגיע למקום האחרון עם נקודה אחת בלבד, אך בהמשך נהפך לאחד משיריו האהובים והמוכרים של שרעבי), "כל עוד" ושיר הנושא ("משאלה"). שירים בולטים נוספים שניתן לציין היו: "את תלכי בשדה", שהתפרסם בביצועה של חוה אלברשטיין, והשיר שהפך לאחד מלהיטיו הגדולים ביותר, "לתת". השיר "לתת" נבחר ב"מצעד היובל" בגלי צה"ל (על ידי חיילי צה"ל וכוחות הביטחון) כשיר האהוב ביותר בתולדות המדינה. סגנונו המוזיקלי של אלבום זה דומה לאלבום הקודם, אם כי באלבום הזה מורגשת יותר השפעה של פסנתר וקצת פחות סאונד אלקטרוני של סינטסייזרים כמו באלבום הקודם. השיר "לשיר איתך" נבחר במקום הראשון ב"מצעד הדואטים הגדול" של וואלה וECO99 ב-2021. כל המילים: אהוד מנור (פרט ל-"לתת" - חמוטל בן זאב, "הוי ארצי" - רחל, "את תלכי בשדה" - לאה גולדברג). כל הלחנים: בעז שרעבי (פרט ל-"ברית עולם" - מתי כספי). בתקליט: שירים: 1–4 - צד א', שירים: 5–9 - צד ב'. עיבודים והפקה מוזיקלית: ירון בכר (פרט ל-"הלואי" - ננסי ברנדס). ירון בכר: פסנתר אקוסטי, סינטיסייזרים: "מיראז'", "קורצוויל", Yamaha TX816, Yamaha RX11, Yamaha DX7 ותכנות תופים (ב-"כל עוד" ו-"הביטי מי חזר"). אלון הלל: תופים (ב-"לתת", "משאלה", "לשיר איתך") וכלי הקשה (ב-"את תלכי בשדה"). חיים רומנו: גיטרות (ב-"הוי ארצי"). ארז נץ: גיטרות (ב-"משאלה" ו-"ברית עולם"). פטר ורטהיימר: סקסופון (ב-"לשיר איתך"). רוני עובדיה: קולות (ב-"לתת"). הוקלט באולפני "די.בי." - אוגוסט-דצמבר 1986 (פרט ל-"הלואי" - הוקלט באולפני "קולינור" ו-"לשיר איתך" - הוקלט באולפני "סינטרון"). טכנאי הקלטה: עמית רונאל (פרט ל-"הלואי" - טכנאי הקלטה: יהודה גבאי ו-"לשיר איתך" - טכנאי הקלטה: יואל גרינפלד). עוזרי טכנאי: עומר שפי ותימורה. עיצוב העטיפה: דייגי רפי. צילום: עודד קליין, שלום בר-טל (אינסרט). יחסי ציבור: מיכל רצאבי. ניהול ההפקה: יאיר ניצני ודורית לנץ. מצעד וואלה! ו-eco99fm: "לשיר איתך" של בעז שרעבי ושושנה דמארי נבחר לדואט האהוב בישראל, באתר וואלה, 15 באפריל 2021
רנאטה בירנשטיין

רנאטה מריה בירנשטיין (בגרמנית: Renate Birnstein; נולדה ב-17 בנובמבר 1946) היא מלחינה, כנרת ופסנתרנית גרמנייה. היא נולדה בהמבורג ולמדה בבית הספר הגבוה למוזיקה אצל דיטר דה לה מוטה וג'רג' ליגטי. בשנת 1973 קיבלה דיפלומה בהלחנה ובפסנתר. לאחר סיום לימודיה, קיבלה בירנשטיין משרת הוראה בבית הספר הגבוה למוזיקה בהמבורג. היא זכתה בפרס רומא לשנת 1983. יצירותיה מבוצעות ברחבי העולם. בירנשטיין מלחינה לתזמורת, תיאטרון, הרכבים אמריים, מקהלה ופסנתר. "וילה האסימו" "דמיונות" לתזמורת, 1972 "Ich rufe an mit meiner Stimme", ‏ 1981 שמינייה לחליל צד, קלרינט, טרומבון, ויולה, צ'לו ושני נקשנים, 1985 Pranto ocre לבריטון ופסנתר לטקסט של המשורר הברזילאי פאאס לוראירו, 2003 Les horloge יצירה לתיאטרון מדיה וקבצים בנושא רנאטה בירנשטיין בוויקישיתוף רשימת יצירות רנאטה בירנשטיין ג'ולי אן ראיין, מילון נורטון/גרוב למלחינות, מהדורה דיגיטלית על ידי גוגלבוקס 1994
נים (עיר)

נים (בצרפתית: Nîmes; באוקסיטנית: Nimes; בלטינית: Nemausus) היא עיר עתיקה בדרום צרפת היושבת בחבל אוקסיטניה ומהווה עיר בירה למחוז גאר. נכון ל־2007, בעיר כ־150,000 תושבים קבועים, אך בנוסף היא מושכת תיירים רבים במשך השנה. הדעה הרווחת כי העיר קרויה על שם האל הקלטי המקומי, נמאוסוס (Nemausus). מאידך, טען סטפאנוס מביזנטיום כי היא קרויה על שם נימוסיוס (Nemausios) בן הרקלס. היו שטענו שהמקור המוקדם של נים הוא במושבה פיניקית. האנדרטה העתיקה ביותר בנים היא המנהיר של כורבסאק (Courbessac), מצבת אבן בגובה של שני מטר המתוארכת לשנת 2500 לפנה"ס. מטבעות קדומות מסביבות 50 לפני הספירה הנושאות את קיצור השם NEM COL ("המושבה נים") מעידות כי נים הוקמה כמושבה רומאית. אוגוסטוס פיתח את המושבה ועשה אותה לעיר הבירה של פרובינקיית נרבונה. הוא הקיף את העיר בחומת מגן באורך שישה קילומטרים ובה 14 מגדלים עם שערים, מהם שרדו שני שערים: הפורט אוגוסט והפורט דה פראנס. הוא הקים בה את כיכר השוק, וייתכן כי גם את האקוודוקט. האמפיתיאטרון שבעיר (Arena of Nîmes) הוקם בסוף במאה ה־1, כ-20 שנים אחרי הקולוסיאום ברומא. בד הדנים, ממנו עשויים מכנסי הג'ינס, נקרא כך משום שמקורו באריג בשם Serge de Nîmes (בצרפתית: סרז' ד-נים) שיוצר בעיר על ידי משפחת אנדרה (André). עם השנים השם התקצר ל־de Nîmes ובאיות מודרני Denim. ערך מורחב – פון דו גאר פון דו גאר הוא קטע מאמת מים רומאית עתיקה בפרובאנס שבדרום צרפת, החוצה את נהר הגארדון במבנה גשר קשתות מורכב. הגשר נבנה כחלק ממערכת הולכת מים באורך 50 ק"מ, ממעיינות בקרבת העיר אוזס אל העיר נמאסוס (נים). כיום האתר מוגדר כאתר מורשת עולמית ונחשב לאחת האטרקציות החשובות והמתוירות בצרפת. ערך מורחב – קהילת יהודי נים תיעוד ראשון ליישוב יהודים בנים קיים מהמאה ה־11, בתחילת המאה ה־13 מנתה הקהילה היהודית בנים כ־100 משפחות. יהודי נים זכו לרוב להגנת הכנסייה והבישוף שעמד בראשה. בשנת 1306 גורשו היהודים מנים, תוך הפקעת רכוש כחלק מגירוש צרפת. ב־1359 חזרו יהודים להתיישב בנים באזור מוגדר שנקבע על־ידי מועצת העיר. הקהילה חדלה להתקיים עת גורשו היהודים מצרפת ב־1394. בתחילת המאה ה־17 החלו לפקוד את נים, סוחרים יהודים מקהילות יהודי האפיפיור אשר הגיעו מרוזנות ונסן, אך לא קיבלו רישיון התיישבות קבוע בעיר. במחצית השנייה של המאה ה־18 נוסדה מחדש קהילה יהודית בנים וחבריה מנו 30–40 משפחות בהנהגת הרב אליהו אספיר מקאפנטראס. בשל פילוג בקהילה הוקם בית־כנסת שני בשנת 1796. בשנת 1808 צורפה קהילת נים, שהיו בה אז 370 נפש, לקונסיסטוריה של מרסיי. אישים מבני הקהילה הם אדולף כרמיה, ממייסדי חברת 'כל ישראל חברים' ושר המשפטים הצרפתי, והפילוסוף ברנאר לזר. הערים התאומות של נים הן: בריטניה פרסטון, בריטניה (מ־1955) איטליה ורונה, איטליה (מ־1960) גרמניה בראונשוויג, גרמניה (מ־1962) צ'כיה פראג, צ'כיה (מ־1967) גרמניה פרנקפורט, גרמניה (מ־1976) ספרד סלמנקה, ספרד (מ־1979) ישראל ראשון לציון, ישראל (מ־1986) מרוקו מקנס, מרוקו (מ־2005) מדיה וקבצים בנושא נים בוויקישיתוף אתר האינטרנט הרשמי של נים (בצרפתית) נים, ברשת החברתית פייסבוק נים, ברשת החברתית אקס (טוויטר) נים, ברשת החברתית אינסטגרם נים, ברשת החברתית LinkedIn נים, סרטונים בערוץ היוטיוב נים, באתר אנציקלופדיה בריטניקה (באנגלית) נים (צרפת), דף שער בספרייה הלאומית François Pierre Guillaume Guizot, תרגום: Robert Black, A Popular History of France, כרך Vol. 1, Boston: C. F. Jewett, עמ' 16 אתר הארנה של נים (באנגלית) קהילת יהודי נים, באתר אנו – מוזיאון העם היהודי. על שמה של נים נקראת שדרה בראשון לציון ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
פרוקלמיישן (אי)

האי פרוקלמיישן (באנגלית: Proclamation Island; מילולית: אי ההכרזה) הוא אי סלעי קטן, 5 קילומטרים מערבית לכף באטרבי וסמוך ממזרח לאיי אאגארד שבאנטארקטיקה. האי התגלה על ידי משלחת החקר הבריטית, אוסטרלית וניו זילנדית לאנטארקטיקה, בפיקודו של דאגלס מוסון, שחקרה את אנטארקטיקה בין השנים 1929–1931. מוסון הכריז ב-13 בינואר 1930, על היות האי שטח השייך לכתר הבריטי. האי נקרא על שם ההכרזה שהתרחשה בו. מוסון הקים באתר, לזכר ההכרזה גלעד אבנים והציב שלט המציין את האירוע. הגלעד הוכר כאתר היסטורי ואתר מורשת אנטארקטי (אתר מספר HSM3), על פי הצעתה של אוסטרליה, בהתאם לאמנת אנטארקטיקה. מדיה וקבצים בנושא פרוקלמיישן בוויקישיתוף האי פרוקלמיישן באתר הסקר הגאולוגי של ארצות הברית האי פרוקלמיישן באתר רשימת אתרי המורשת של אנטארקטיקה מידע גאוגרפי והיסטורי רשימת אתרי המורשת של אנטארקטיקה
אגנס צימרמן

אגנס צימרמן (בגרמנית: Agnes Zimmermann;‏ 5 ביולי 1847 – 14 בנובמבר 1925) הייתה פסנתרנית קונצרטים ומלחינה יהודייה-גרמנייה, שחיה באנגליה. אגנס מריה יעקובינה צימרמן נולדה בקלן, גרמניה. משפחתה היגרה לאנגליה ובגיל תשע נרשמה לאקדמיה המלכותית למוזיקה בלונדון, שם למדה אצל רג'ינלד סטגאל וצ'יפריאני פוטר. בהמשך למדה אצל ארנסט פאואר וסר ג'ורג' מקפארן. צימרמן קיבלה מלגת לימודים משנת 1860 עד 1862 והופעתה הפומבית הראשונה הייתה ב-1863 בקריסטל פאלאס, בנגינת הקונצ'רטו מס' 5 (הקיסר) של בטהובן. לאחר סיום לימודיה, יצאה צימרמן למסע קונצרטים בגרמניה, ואחריו סיורים נוספים ב-1879, 1880, 1882 ו-1883. היא פרסמה הוצאות משלה לסונאטות של בטהובן ומוצרט וליצירות של שומאן צימרמן עברה להתגורר עם הפמיניסטית לואיזה גולדסמיד אחרי מות בעלה של גולדסמיד ב-1878. נאמר על צימרמן שהעניקה שמונה-עשרה שנים של "תשומת-לב מסורה" לגולדסמיד ומשערים, שהייתה זו מערכת יחסים לסבית. כמה מלחינים הקדישו לה יצירות, בהן "שלוש סונאטות" של ג'ורג' אלכסנדר מקפארן (1880) ו"בלדות" אופוס 59 (1907) של מישל אספוזיטו. צימרמן מתה בלונדון בשנת 1925. צימרמן חיברה מוזיקה לתזמורת קאמרית, סולו פסנתר וקטעים ווקאליים. שלוש סונאטות לפסנתר וכינור, אופוסים 16, 21 ו-23 סונאטה לצ'לו אופוס 17 (פורסמה בשנת 1872 בהוצאת שוט) שלישייה לפסנתר, כינור וצ'לו, אופוס 19 "פרסטו אלה טרנטלה", אופוס 15 מדיה וקבצים בנושא אגנס צימרמן בוויקישיתוף אגנס צימרמן, באתר MusicBrainz (באנגלית) א. ארליך, פסנתרנים מהוללים בעבר ובהווה: אוסף 1894 סופי פולר, לויד וייטיז, "אפיזודות קוויריות במוזיקה וזהות מודרנית", הוצאת אוניברסיטת אילינוי, 2002, isbn=978-0-252-02740-6, עמ' 80 אתר באך קנטט'ס, אריה אורון, מו"ל: מילון גרוב למוזיקה ומוזיקאים אוגוסט 2007
בית אליהו פראג'י

בית אליהו פראג'י (ידוע גם בשם בית ברוולד) היה בית המגורים של אליהו פראג'י ומשפחתו, ולימים הושכר מבנהו לגופים שונים שהשתמשו בו בשימושים שונים. בניית הבית, שנבנה בפינת רחוב מרדכי נרקיס, בסמוך לשכונת שערי חסד בירושלים, הסתיימה בשנת 1927. הבית הוגדר כאתר מורשת בישראל. בשנת 2007 נפגעו חלקים בבית במהלך הכנתו לצורך מגורי רוכש פרטי, ושוקם. בניית הבית הסתיימה בשנת 1927 על ידי איש היק"א אליהו פראג'י, עורך דין יהודי-טורקי שעלה לארץ ישראל בשנת 1913 ועבד בין היתר כיועצו של הברון רוטשילד. הבית, הממוקם בלב גינה גדולה עם עצי אורן, עוצב בסגנון אקלקטי בעל תוספות קלאסיות. מבנה הבית כולל שמונה חדרים, שגודל כל אחד מהם הוא 30–35 מ"ר. חדרי הבית רוצפו במקור בריצוף בעל דגם שונה בכל חדר. המרכיב הבולט ביותר בבית הוא מגדל מעוצב בצורת פירמידה מצופה ריבועי נחושת. הבית ניכר בעושר ארכיטקטוני, דבר הניתן לראות בצירוף חלון בולט, משקופים ומעקות מסוגננים, ושילוב חזיתות אבן אדומות בעיטורים שונים. לאחר פטירתו של אליהו פראג'י בשנת 1964, השכיר בנו ויקטור את הבית לגופים שונים אשר השתמשו בו בשימושים שונים, ביניהם מרכז תרבות צרפת, חברת קרתא, מרכז לגמילה מאלכוהוליזם ולבית קפה שנקרא "בסוגריים". בשנת 2007, למרות שהוגדר כאתר מורשת בישראל, נמכר הבית ליהודי מחו"ל ששיפץ באופן מאסיבי את הבית והגינה, תוך שמירה על הצורה החיצונית של הבית בלבד, וגם זאת לא לגמרי. הדבר הכי בולט שהשתנה בשיפוץ הייתה הפירמידה שנבנתה מחדש, והפירמידה החדשה החליפה את הפירמידה הישנה. בשנת 2007 נמכר המבנה על ידי בתו מרים, אשר ירשה את חלקו של אחיה ובעלה משה, ליזמים פרטיים שקיבלו מעיריית ירושלים היתר בנייה במקום. בהיתר צוין שלא ישתנו צורתו החיצונית של המבנה, סגנונו האדריכלי, לרבות סוג האבן, הפתחים, כתובות, תבליטים, סיתות, צבע, סורגים, עצים בוגרים, מתקנים ושערים. היזמים הפרטיים אשר לא פעלו לפי ההיתר, פגעו במבנה הבית, כאשר עקרו את המרצפות והרסו את הגג. כשהעירייה הבחינה שהעבודות חורגות מההיתר, הוצא צו הפסקת עבודה. לאחר הפסקת העבודה, העירייה חייבה את היזמים הפרטיים לשחזר את החלקים במבנה שנפגעו, לשכור אדריכל שימור ולעבוד על פי הנחיות יחידת השימור בעירייה ותחת פיקוחה הצמוד, עד שישוחזרו כל האלמנטים שנפגעו. מדיה וקבצים בנושא בית אליהו פראג'י בוויקישיתוף בית אליהו פראג'י, באתר גוגל מפות ירון צור, שטח ההפקר העדתי של ירושלים, באתר הארץ, 11 בינואר 2022 בית אליהו פראג'י (בית קפה "בסוגריים"), רפי כפיר, באתר "אהבת ירושלים" אופס, המבנה התמוטט, רנית נחום-הלוי, באתר הארץ, 25 בספטמבר 2008 קיבל היתר לחיזוק - והרס חלק ממבנה לשימור, רון פז, באתר גלובס, 15 ביולי 2007
אנתוני אודונל

אנתוני אודונל (באנגלית: Anthony O'Donnell; נולד ב-1949[דרושה הבהרה]) הוא שחקן ולשי. אודונל נולד בקארדיף שבוויילס. ב-1982 הוענק לו פרס חוג מבקרי התיאטרון של לונדון לשחקן החדש המבטיח ביותר עבור הופעתו בעונת סטרטפורד. אנתוני אודונל, במסד הנתונים הקולנועיים IMDb (באנגלית) "Anthony O'Donnell | Performers". Stage Faves (באנגלית).
צרטוזאוריים

צרטוזאוריים (שם מדעי: Ceratosauridae) היא משפחה של דינוזאורים תרופודים מקבוצת הצרטוזאוריה, אשר חיו בתור היורה ובתחילת הקרטיקון לפני 112–155 מיליון שנה. הצרטוזאוריים היו תרופודים בינוניים עד גדולים שהיוו חלק מהטורפים הראשיים במשך היורה, לצד האלוזאוריים. הידוע שביניהם הוא הצרטוזאורוס, אשר תואר כבר ב-1884 בידי החוקר עותניאל צ'ארלס מארש, בחפירות של יוטה וקולורדו. מינים אחרים התגלו ברחבי אמריקה הצפונית, טנזניה, פורטוגל וארגנטינה. עדויות לא ברורות המשויכות למשפחה התגלו באורוגוואי, מדגסקר ובשווייץ. הם היו בעלי לסת חזקה, "קרניים" פרימיטיביות על מצחם ורכס האף והשיניים היו מחודדות ובעלות ציפוי דמוי-אמייל שעזר לשבור עצמות. צרטוזאורוס (Ceratosaurus) Eoabelisaurus ? גניאודקטיס (Genyodectes) חלק מהמיונים משייכים לפה גם את הסוג פוסטרוונאטור (Fosterovenator). מדיה וקבצים בנושא צרטוזאוריים בוויקישיתוף צרטוזאוריים, באתר האנציקלופדיה של החיים (באנגלית) צרטוזאוריים, באתר GBIF (באנגלית)